Kelly–Hopkinsville susret
Kelly–Hopkinsville susret (engleski Kelly–Hopkinsville encounter) odnosi se na niz navodnih bliskih susreta koja su uključivala navodna izvanzemaljska bića 21. 8. 1955. na jednoj farmi, tada u vlasništvu obitelji Sutton, koja se nalazila između ruralnog gradića Kelly i Hopkinsville, Kentucky. 

Jedanaest članova obitelji na toj farmi su tvrdili da su vidjeli neidentificirana bića, koja su ličila na gobline te se pojavila oko 20:00 sati iz šume: bila su visoka oko jedan metar, sa oštrim ušima, mršavim udovima (noge su opisane kao da pate od atrofije), dugim rukama sa kandžama. Bića su imala sibu boju ili nosila nešto metalno, a pokreti kao da su prkosili gravitaciji, jer su lebdjeli iznad tla ili su se pojavili na visokim mjestima. Nisu nikada ušla u kuću, ali su se pojavila ispred prozora ili vrata, te probudila djecu. Otac je čak puškom pucao po tim bićima. Obitelj je pobjegla iz farme usred noći i otišla policiji. Šerif i 20-ak policijaca se vratilo sa obitelji u kuću, ali izuzev neobičnih svjetala na nebu, nisu ništa mogli konkretno otkriti. Policija je na kraju otišla oko 2:15 ujutro. Međutim, bića su se opet vratila te noći, te su članovi obitelji opet pucali na njih. Zadnji put su ta bića viđena oko 4:45 ujutro, te su potom nestala.

Ovaj incident ostaje vrlo popularan među krugovima ufologije. Francuski ufolog Renaud Lecletlt smatra da se možda radilo o sovama. Projekt Plava knjiga navodi da se radi o obmani.

Izvori

Eksterni linkovi
Kelly-Hopkinsville susret - analiza skeptoid.com
Analiza slučaja sa skicama navodnih bića
 Kelly-Hopkinsville Encounter - UFO Casebook website.
 The Hopkinsville Goblins
Ufologija
1955